|  |  |  |
| --- | --- | --- |
|  | **МИНИСТЕРСТВО НА ЗЕМЕДЕЛИЕТО И ХРАНИТЕ**  „ЮГОЗАПАДНО ДЪРЖАВНО ПРЕДПРИЯТИЕ“ДП БЛАГОЕВГРАД  **Т П Д Г С „Е Л И Н П Е Л И Н“** |  |

**гр. Елин Пелин, пл. „Независимост“ 12, тел.+359725 66 001, e-mail:** [**dlelin\_pelin@abv.bg**](mailto:dlelin_pelin@abv.bg)

# **З А П О В Е Д**

**№ РД-.............../................. 2024 г.**

На основание чл. 2, т. 2, чл. 12, ал. 1, т. 1, чл. 15, ал. 1 и ал. 3 във връзка с чл. 10, ал. 1, т. 10 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти по чл. 95, ал. 1 от Закона за горите и заповед за оправомощаване №РД-07-6/04.01.2024 г. на директора на „Югозападно държавно предприятие” ДП

**О Т К Р И В А М:**

Открит конкурс за възлагане на дейности в горските територии в района на дейност на ТП „ДГС Елин Пелин” при ”Югозападно държавно предприятие” ДП, гр. Благоевград.

Предметът на открития конкурс включва **обект №2404** с предмет, количество, стойност по дейности, срок за изпълнение на отделните дейности, както следва:

|  |  |  |  |  |  |
| --- | --- | --- | --- | --- | --- |
| **Обект 2404** | | | | | |
| **Предмет на конкурса - лесокултурни дейности** | **Място за извършване на дейностите, отдел, подотдел** | **Мярка** | **Количество** | **Срок на изпълнение** | **Стойност на обекта и дейностите (лв. без ДДС)** |
| 1. Първо отглеждане на 2-год. горски култури по редове | 81-р,  344-4 | 100 лм | 40,0 | 01.06.-30.06.2024 | 934,08 |
| 1. Второ отглеждане на 2-год. горски култури по редове | 100 лм | 40,0 | 01.08.-31.08.2024 | 905,04 |
| 1. Трето отглеждане на 2-год. култури | дка | 10,0 | 01.10.-31.10.2024г. | 746,08 |
| 1. Първо отглеждане на 3-год. горски култури при залесяване в дупки | 200-2 | 100 бр. | 50,0 | 01.06.-15.07.2024г. | 911,00 |
| 1. Второ отглеждане на 3-год. горски култури при залесяване в дупки | дка | 20,0 | 01.10.-31.10.2024г. | 1 409,80 |
| 1. Първо отглеждане на 3-год. култури по редове | 80-о,  482-б,  344-4 | 100 лм | 80,0 | 01.06.-15.07.2024г. | 2 033,52 |
| 1. Второ отглеждане на 3-год. култури | дка | 20,0 | 01.10.-31.10.2024г. | 1 503,20 |
| **ВСИЧКО ЛКД:** | | | | | **8 442,72** |

Началната цена за възлагане изпълнението на дейността за обект №2404 е **8 442,72 лв. (осем хиляди четиристотин четиридесет и два лева и 72 стотинки) без ДДС,** над която участниците не следва да оферират в ценовото си предложение, тъй като ако предложат по-висока цена, офертата им няма да участва в класирането.

**1.** **Наименование, адрес, телефон, факс, електронен адрес на възложителя и лице за контакт:**

Териториално поделение „Държавно горско стопанство Елин Пелин” (ТП „ДГС Елин Пелин”) към „Югозападно държавно предприятие” ДП (ЮЗДП ДП).

Тел.: 0725/66001; факс: няма; ел. адрес: [dlelin\_pelin@abv.bg](mailto:dlelin_pelin@abv.bg)

**Лице за контакт:** инж. Димитринка Стефанова, тел. 0888 675 872.

**2. Условия за допускане на участниците до участие в открития конкурс.**

До участие се допускат всички заинтересовани лица - търговци, регистрирани в публичния регистър по чл. 241 от Закона за горите и притежаващи удостоверение за регистрация за съответната дейност, внесли гаранция за участие и отговарящи на следните изисквания:

**2.1.** Да отговарят на изискванията по чл. 18, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти.

**2.2.** Да отговарят на техническите и квалификационни изисквания за извършване на лесокултурна дейност съгласно условията за участие в открития конкурс.

**3.** В процедурата се допуска наемане на подизпълнители от спечелилия открития конкурс участник.

**4. Гаранция за участие.**

**4.1.** **Размер, форма, срок за представяне.**

Размерът на гаранцията за участие е 5% от стойността на обекта и се представя единствено под формата на парична сума, внесена и постъпила по сметката на ТП „ДГС Елин Пелин” в срок до **16:00** часа напоследния работен ден, преди датата на провеждане на открития конкурс.

**IBAN: BG67UBBS80021044546850**

**BIC: UBBSBGSF**

**БАНКА: „ОБЕДИНЕНА БЪЛГАРСКА БАНКА“ АД**

Гаранцията за участие за обект №2404 е **422,00** **лв.** (четиристотин двадесет и два лева).

В платежното нареждане се посочват: вид процедура, номер на обекта, за който се отнася гаранцията и ЕИК на участника.

**4.2. Освобождаване на гаранцията за участие.**

Възложителят освобождава гаранциите за участие на:

1. отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на изпълнител;

2. класираните на първо и на второ място - след сключването на договора по [чл. 35](https://web.apis.bg/p.php?i=512668#p40473367) от НУРВИДГТ;

3. обжалващия заповедта на възложителя за определяне на изпълнител – в срок 5 работни дни от приключване на производството по обжалване.

4. При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване.

5. Възложителят освобождава гаранциите за участие без да дължи лихви за периода, през който средствата законно са престояли при него.

**4.3. Задържане на гаранцията за участие.**

Възложителят задържа гаранцията за участие, когато участник в процедура:

1. оттегля офертата след изтичането на срока за подаването й;

2. е определен за изпълнител, но не изпълни задължението си да сключи договор по [чл. 35](https://web.apis.bg/p.php?i=512668#p40473367) от НУРВИДГТ;

3. не представи документите по [чл. 35, ал. 5 от НУРВИДГТ](https://web.apis.bg/p.php?i=512668#p40473367)в определения срок.

4. При обжалване гаранциите за участие на класираните на първо и второ място се задържат до изтичането на сроковете на валидност на офертите им. Гаранцията за участие на обжалващия процедурата се задържа до приключването на производството по обжалване.

**4.4.** При обжалване на процедурата и влязло в сила съдебно решение за продължаването й от определен етап органът, открил процедурата, изисква от участниците в 7-дневен срок да декларират нов срок на валидност за офертите и да внесат гаранция за участие за съответния обект, ако е била възстановена.

**5. Гаранция за изпълнение.**

Гаранцията за изпълнение на договора е в размер на 5% от достигнатата цена за обекта и се представя преди подписване на договора под формата на парична сума, внесена по посочената в т. 4.1. банкова сметка на ТП ДГС „Елин Пелин” или под формата на банкова гаранция, учредена в полза на възложителя - по избор на изпълнителя. В представената банкова гаранция трябва да има изричен запис, че тя се освобождава само след писмено известие от възложителя.

Когато определеният за изпълнител е избрал гаранцията за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.

Условията и сроковете за задържане на гаранцията за изпълнение, както и заплащането на неустойки се уреждат в договора.

**6. Срок на валидност на офертите** – 60 (шестдесет) календарни дни, считано от получаването й от възложителя.

Срокът на валидност на офертите е времето, през което участниците са обвързани с условията на представените от тях оферти.

Възложителят може да изиска от класираните на първо и второ място участници да удължат срока на валидност на офертите си до момента на сключване на договора.

**7. Критерий за класиране на офертите – „Най-ниска цена”.**

**8. Място и срок за получаване, цена и начин на плащане на документацията за участие в открития конкурс.**

Документацията за участие може да бъде изтеглена безплатно от интернет страницата на „Югозападно държавно предприятие” ДП (<http://www.uzdp.bg/bg/>) и от интернет страницата на ТП „ДГС Елин Пелин” (https://dgs-elin-pelin.uzdp.bg/). Документация може да бъде предоставена и на хартиен носител (безплатно), в административната сграда на ТП „ДГСЕлин Пелин” в гр. Елин Пелин, пл. „Независимост” №12 всеки работен ден от 08:00 часа до 17:00 часа, но не по-късно от 16:00 часа на последния работен ден преди датата на провеждане на открития конкурс.

**9. Място и срок за подаване на офертите.**

Документи се подават всеки работен ден от 08:00 до 17:00 часа, но не по-късно от 16:00 часа на последния работен ден преди датата на провеждане на открития конкурс, в административната сграда на ТП „ДГС Елин Пелин” на адрес: гр. Елин Пелин, пл. „Независимост” №12, ет. 2.

Документите могат да бъдат подадени от участника или негов представител, по поща или по куриер, като отговорността за получаването й на горепосоченото място и в определения срок е на участника.

**10.** **Място, дата и час за провеждане на конкурса:**

**Откритият конкурс ще се проведе на 06.06.2024 год. от 10:00 часа** **на адрес:** **гр. Елин Пелин, пл. „Независимост” №12, ет. 2.**

С настоящата заповед одобрявам документацията за участие в открития конкурс за възлагане изпълнението на лесокултурни дейности в гореописания обект, която съдържа:

1. Копие от настоящата заповед;

2. Обект, дейности, предмет на възлагане по процедурата, срокове за изпълнение, спецификации, технологични планове на обекта и други документи, описващи възлаганите дейности;

3. Изисквания, на които трябва да отговарят участниците и подизпълнителите;

4. Документи, които следва да бъдат представени от участниците при участие в конкурса;

5. Образец на оферта;

6. Основания за недопускане или отстраняване на участник от участие в процедурата;

7. Проект на договор, изготвен в съответствие с условията по [чл. 9г](https://web.apis.bg/p.php?i=512668#p34607632);

8. Други условия и изисквания към участниците, свързани с наличие на техническа и кадрова обезпеченост за изпълнение на предмета на конкурса.

Контрол по изпълнение на настоящата заповед възлагам на заместник-директора на ТП „Държавно горско стопанство Елин Пелин”.

**ИНЖ. НИКОЛАЙ СТОЯНОВ ГАДЖАНОВ .............................**

**Директор на ТП „ДГС Елин Пелин”**